LA UNION - Maysa iti kumpirmado a natay bayat a lima dagiti nadun-dunor iti panagdinnungpar ti maysa a motorsiklo ken traysikel iti kawatiwatan ti Naguillan-Baguio road idiay Barangay Aguioas, Naguillan, La Union.
Naideklara a dead-on-arrival idiay Naguillan District Hospital iti driver ti motorsiklo a ni Jeffrey Pariquit, 21, baro, residente ti Barangay Imelda, Burgos, La Union.
Naiturong ken nataming met iti ospital iti dua a backride na nga isuda John Paul Abenes, 18, baro, residente ti Barangay Libtong, Burgos ken Reynulfo Gacayan Jr., 22, baro, residente ti Old Poblacion, Burgos, La Union.
Kabilang pay a nadun-dunor ken naospital iti tricycle driver a ni Sharon Cardinez, 32, balasang, residente ti Barangay Bariquir, Naguillan, La Union ken iti dua a pasaheros na nga isuda Lawrence Manzano, 17, baro, ti Barangay Bariquir, Naguillan ken Ronald Caccam, 28, ti Old Poblacion, Burgos, La Union.
Maibasar iti report, maipagarop nga immagaw ti linya iti motorsiklo a puon ti panagdinnungpar da iti kasinnabat daytoy a traysikel.
Gapu iti kapigsa ti impact ti aksidente, nagsagaba ti pannakadun-dunor dagiti biktima kangrunaan na ni Pariquit a rason ti nakatayan daytoy.
ilo_Latn ilo_Latn ilo_Latn ilo_Latn ilo_Latn ilo_Latn